શ્રી બાવન વાંટા રાજપૂત સમાજમાં ત્રણ જિલ્લાઓ પાટણ, મહેસાણા અને બનાસકાંઠાના કુલ મળીને ૧૦૮ ગામડાઓનો સમાવેશ થાય છે. આ દરેક ગામડાઓમાંથી રાજપૂત સમાજના ના યુવાનો માનવસેવાના આ કાર્યને દિપાવવા વડગામમાં આવેલી સરસ્વતી વિધ્યાલયમાં તા. ૧૦.૦૪.૨૦૧૬ને રવિવારના રોજ મોટી સંખ્યામાં ઉમટી પડ્યા હતા.કદાચ રક્તદાન કેમ્પમાં પ્રથમવાર એવું બન્યું કે બ્લડબેંક માનવતારૂપી આ ઘસમસતા રક્ત દાનના પ્રવાહને ૫૫૧ બોટલથી વધુ રક્ત બોટલ સ્વીકારવા અસમર્થ બની. અપેક્ષા બહારનું રક્તદાન થઈ રહ્યુ હતુ. ૫૫૧ બોટલ ઉપરાંત વધુ ૨૦૦ બોટલ રકતદાન કરવા રાજ્પૂત સમાજના યુવાનો થનગની રહ્યા હતા. પરંતુ આ ધસમસતા પૂરની માફક વધી રહેલા રક્તના પ્રવાહને ભૂમિ બ્લડ બેંકે ૫૫૧ નાં આંકડે અટકાવવો પડ્યો જે એક ઐતિહાસિક ઘટના ગણી શકાય.